- Helt almindelige danskere, der ikke har gjort noget forkert, kommer ud på de her lister, og offentlige myndigheder kan ligge inde med et ret detaljeret indblik i danske borgeres privatliv.

Holdningen til kommunernes seneste oprustning i kampen mod socialt bedrageri er ret klar hos, Jacob Mchangama, direktør i tænketanken Justitia.

- Hvis man ikke har et ordentligt tilsyn med systemet, så risikerer man, at der sker misbrug og fejl, som kan være i strid med persondataloven eller privatlivets fred.

Læs også : Nyt it-våben: Kommunerne opruster i kampen mod socialt bedrageri

Kommunerne har siden november 2015 haft adgang til et system, hvor registre med oplysninger om boligforhold, løn, ægtefæller, børn, arbejde m.v. er blevet sammenkørt.

Systemet sammenholder automatisk oplysningerne og laver en liste over mulige sociale bedragere eller fejludbetalinger. Herefter vurderer en medarbejder kommunen, hvilke sager de vil gå videre med og kontrollere.

70-årig enke skal bevise retten til pension

Det er først og fremmest det, at kommunerne automatisk har adgang til en meget stor mængde personlige oplysninger, som bekymrer Jacob Mchangama.

... og så hun har mistet retten til en del af sin pension. Nu skal hun så pludselig bevise, at det har hun rent faktisk ikke Jacob Mchangama.

- Det er klart, at det er et legitimt formål at prøve at stoppe socialt bedrageri, og at det offentlige skal have nogle effektive redskaber

- Men med den teknologiske udvikling bliver det nemmere og nemmere at få oplysninger og sammenkøre dem, og dermed bliver det også et stærkere indgreb i danskernes privatliv.

Læs også : GRAFIK Sådan virker nyt kommunalt våben mod socialt bedrageri

Jacob Mchangama mener, at systemet er med til at mistænkeliggøre personer uden grund.

- Det drejer sig jo ikke om indsamling af oplysninger om terrormistænkte eller kriminelle, men helt almindelige danskere.

- Det kan være den 70-årige enke, som har fået en ny ven, og hvor myndighederne så mener, at de er flyttet sammen, og så hun har mistet retten til en del af sin pension. Nu skal hun så pludselig bevise, at det har hun rent faktisk ikke. Det er jo ret indgribende og uværdigt